Document ID: /roh_data/filtered/fineweb-2-filterrobots_roh.jsonl.gz/25836

21 preschentaziuns da musica, da saut e da chant, 21 pledaders encunter l'iniziativa «No Billag». Set uras cultura encunter la fin da las emissiuns. Il public è stà grond, unfis da discutar da l'iniziativa n'è el betg. Il tema saja uschè impurtant e cun grondas consequenzas ch'i saja bun ch'i vegnia discutà savens da l'iniziativa.
Simonetta Sommaruga ha fatg attent la sonda suentermezdi a Cuira sin las consequenzas da l'iniziativa No Billag. Quella saja in privel per la democrazia, ha ditg la ministra da giustia sin l'Alexanderplatz a la manifestaziun publica cunter l'iniziativa. Ella è stada l'oratura principala da la manifestaziun organisada da represchentants da la cultura grischuna.
No Billag na munta perquai betg mo No SRG. L’iniziativa è era in privel per nossa democrazia. No Billag munta dentant era No solidaritad. Solidaritad munta tar nus en Svizra, che nus essan qua per tut las regiuns e tut las gruppas linguisticas.
Tranter las numerusas producziuns culturalas han differents pledaders da la cultura, dal turissem e da la politica argumentà cunter l’iniziativa ed exprimì che quella saja ina attatga sin il servetsch public e cun quai er cunter la lavur culturala en Svizra.
Dovr jau betg, paj jau betg! Ok! Dentant pensai era vi da voss geniturs, vi da voss tat e vossa tatta!
RR novitads 17:00